1.

Članci 1., 2. i 3. zamjenjuju se sljedećim: „Članak 1. Predmet Donosi se tehnička specifikacija za interoperabilnost (TSI) u vezi s podsustavom ‚odvijanje i upravljanje prometom’ željezničkog sustava u Uniji, kako je utvrđena u Prilogu I. Članak 2. Područje primjene 1. TSI utvrđen u Prilogu I. primjenjuje na podsustav ‚odvijanje i upravljanje prometom’ željezničkog sustava u Uniji kako je utvrđeno u točki 2.5. Priloga II. Direktivi 2008/57/EZ. 2. Ovaj se TSI primjenjuje na sljedeće mreže: (a) mrežu transeuropskoga konvencionalnog željezničkog sustava prema definiciji iz odjeljka 1.1. Priloga I. Direktivi 2008/57/EZ; (b) mrežu transeuropskog željezničkog sustava velikih brzina (TEN) kako je utvrđeno u točki 2.1. Priloga I. Direktivi 2008/57/EZ; i (c) ostale dijelove mreže željezničkog sustava u Uniji. Iz njega su isključeni slučajevi iz članka 1. stavka 3. Direktive 2008/57/EZ. Članak 3. Otvorena pitanja 1. Kad je riječ o pitanjima koja se određuju kao ‚otvorena pitanja’ iz Dodatka I. Prilogu I., uvjeti koje je potrebno ispuniti za provjeru interoperabilnosti u skladu s člankom 17. stavkom 3. Direktive 2008/57/EZ uvjeti su utvrđeni nacionalnim propisima koji se primjenjuju u državi članici u kojoj se odvija djelatnost. 2. Najkasnije do 1. siječnja 2016. svaka država članica obavješćuje ostale države članice i Komisiju o svojim relevantnim nacionalnim propisima. Članak 3.a Posebni slučajevi 1. Kad je riječ o posebnim slučajevima iz točke 7.3. Priloga I., uvjeti koje je potrebno ispuniti za provjeru interoperabilnosti u skladu s člankom 17. stavkom 3. Direktive 2008/57/EZ uvjeti su utvrđeni nacionalnim propisima koji se primjenjuju u državi članici u kojoj se odvija djelatnost. 2. Najkasnije do 1. siječnja 2016. svaka država članica obavješćuje ostale države članice i Komisiju o svojim relevantnim nacionalnim propisima. Članak 3.b Obavijest o bilateralnim sporazumima Države članice obavješćuju Komisiju o sljedećim vrstama sporazuma najkasnije do 1. siječnja 2016. pod uvjetom da to već nisu učinile na temelju Odluke Komisije 2006/920/EZ (5), Odluke 2008/231/EZ, Odluke 2011/314/EU ili ove Odluke: (a) nacionalnim sporazumima između država članica i željezničkih prijevoznika ili upravitelja infrastrukture, koji su sklopljeni na određeni ili neodređeni rok i koji su potrebni zbog posebnih ili lokalnih posebnosti predviđenih usluga prijevoza; (b) bilateralnim ili multilateralnim sporazumima između željezničkih prijevoznika, upraviteljima infrastrukture ili tijela nadležnih za sigurnost koji omogućuju značajnu razinu lokalne ili regionalne interoperabilnosti; i (c) međunarodnim sporazumima između jedne ili više država članica i barem jedne treće zemlje, ili između željezničkih prijevoznika ili upravitelja infrastrukture država članica i barem jednoga željezničkog prijevoznika ili upravitelja infrastrukture treće zemlje koji omogućuju značajnu razinu lokalne ili regionalne interoperabilnosti. Članak 3.c Obavijest o propisima koji se odnose na vrstu signalizacije na stražnjem dijelu Države članice obavješćuju Komisiju o propisima kojima se utvrđuje vrsta signalizacije na stražnjem dijelu kako je opisana u točkama 4.2.2.1.3.2. i 4.2.2.1.3.3. Priloga I. najkasnije do 1. siječnja 2016. pod uvjetom da to već nisu učinile na temelju odluka 2006/920/EZ, 2008/231/EZ, 2011/314/EU ili ove Odluke. Članak 3.d Provedba 1. Koraci koje treba slijediti za provedbu interoperabilnog podsustava ‚odvijanje i upravljanja prometom’ utvrđeni su odjeljkom 7. Priloga I. 2. Države članice sastavljaju nacionalni provedbeni plan u kojem navode radnje koje planiraju poduzeti u svrhu usklađivanja s ovom Odlukom u skladu s odjeljkom 7. Priloga I. Države članice Komisiji podnose svoje nacionalne planove provedbe najkasnije do 1. srpnja 2017. Države članice dostavljaju i moguća ažuriranja nacionalnih provedbenih planova. 3. Komisija objavljuje nacionalne provedbene planove i sve naknadne dostavljene revizije na svojoj mrežnoj stranici i obavješćuje države članice o njima putem Odbora iz Direktive 2008/57/EZ. 4. Države članice koje su već dostavile svoj ažurirani provedbeni plan ne trebaju ga ponovno dostavljati. (5) Odluka Komisije 2006/920/EZ od 11. kolovoza 2006. o tehničkoj specifikaciji interoperabilnosti podsustava ‚odvijanje i upravljanje prometom’ transeuropskog konvencionalnog željezničkog sustava (SL L 359, 18.12.2006., str. 1.).”"